ddrg/super_eurlex huggingface dataset:
A Tanács határozata

(2000. szeptember 28.)

az egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodás megkötéséről

(2000/658/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 44. cikke (2) bekezdésére, 47. cikkére, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 133. cikkére és 181. cikkére, összefüggésben 300. cikke (2) bekezdésének második mondatával és 300. cikke (3) bekezdésének második albekezdésével,

tekintettel a Bizottság javaslatára [1],

tekintettel az Európai Parlament hozzájárulására [2],

mivel az 1997. december 8-án Brüsszelben aláírt, egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodást a Közösség által egyoldalúan vagy a másik féllel közösen tett nyilatkozatokkal együtt az Európai Közösség nevében a Tanács jóváhagyja.

Az első albekezdésben említett jogi aktusok szövegét csatolták e határozathoz.

2. cikk

A megállapodás 60. cikkében előírt értesítést a Közösség nevében a Tanács elnöke küldi meg.

3. cikk

(1) A Közösség által a megállapodás alapján létrehozott közös tanácsban és vegyes bizottságban elfoglalandó álláspontot a szerződés vonatkozó rendelkezéseivel összhangban a Tanács fogadja el a Bizottság javaslata alapján.

(2) A megállapodás 46. cikkével összhangban a Tanács elnöke tölti be a közös tanács elnöki tisztét és terjeszti elő a Közösség álláspontját. A megállapodás 48. cikkével összhangban a Bizottság egyik képviselője tölti be a vegyes bizottság elnöki tisztét és terjeszti elő a Közösség álláspontját.

Kelt Brüsszelben, 2000. szeptember 28-án.

a Tanács részéről

az elnök

D. Vaillant

[1] HL C 350., 1997.11.19., 6. o.

[2] HL C 279., 1999.5.6., 404. o.

--------------------------------------------------
A Tanács határozata

(2000. november 7.)

a Rajna védelméről szóló egyezmény Közösség részéről való megkötéséről

(2000/706/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 175. cikke (1) bekezdésére, 300. cikke (2) bekezdése első albekezdésének első mondatára, valamint 300. cikke (3) bekezdésének első albekezdésére,

tekintettel a Bizottság javaslatára,

tekintettel az Európai Parlament véleményére [1],

mivel:

(1) A 77/586/EGK határozattal [2] a Közösség megkötötte a Rajna vegyi szennyezés elleni védelméről szóló egyezményt, valamint az 1963. április 29-én Bernben aláírt, a Rajna szennyezés elleni védelmére létrehozott nemzetközi bizottságról szóló megállapodás kiegészítő megállapodását.

(2) A Rajna szennyeződés elleni védelmére létrehozott nemzetközi bizottság koordinációs csoportjának 25. ülésén a Rajna-parti államok szükségesnek látták egy új egyezmény létrehozását a Rajna védelmére, valamint e cél érdekében a tárgyalások megkezdését.

(3) Az Európai Bizottság, a Közösséget nevében eljárva, a Tanács által meghatározott tárgyalási irányelveket figyelembe véve részt vett a tárgyalásokon, amelyek 1998 januárjában fejeződtek be.

(4) E tárgyalások eredményének figyelembevételével a Tanács 1999 márciusában úgy határozott, hogy a Közösség az egyezmény későbbi megkötésének függvényében aláírja a Rajna védelméről szóló új egyezményt, és engedélyezte annak aláírását a Közösség nevében. A Rajna védelméről szóló új egyezményt 1999. április 12-én írták alá Bernben (Svájc),

A KÖVETKEZŐKÉPPEN HATÁROZOTT:

1. cikk

A Rajna védelméről szóló egyezményt a Közösség nevében a Tanács jóváhagyja.

Az egyezmény szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a jóváhagyó okiratnak a Svájci Államszövetség kormányánál az egyezmény 17. cikkével összhangban való letétbehelyezésére felhatalmazott személy(eke)t.

Kelt Brüsszelben, 2000. november 7-én.

a Tanács részéről

az elnök

D. Voynet

[1] 2000. május 17-i vélemény (a Hivatalos Lapban még nem tették közzé).

[2] HL L 240., 1977.9.19., 35. o.

--------------------------------------------------
A Tanács és a Bizottság határozata

(2000. október 12.)

az egyrészről az Európai Közösségek és azok tagállamai, másrészről az Orosz Föderáció közötti partnerség létrehozásáról szóló partnerségi és együttműködési megállapodás jegyzőkönyve elfogadásáról

(2000/682/EK, ESZAK, Euratom)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre, és különösen annak 44. cikke (1) bekezdésére, 47. cikke (2) bekezdésének utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 308. cikkére, összefüggésben 300. cikke (2) bekezdésének második mondatával és 300. cikke (3) bekezdésének második albekezdésével,

tekintettel az Európai Szén- és Acélközösséget létrehozó szerződésre, és különösen annak 95. cikkére,

tekintettel az Európai Atomenergia-közösséget létrehozó szerződésre, és különösen annak 101. cikke második albekezdésére,

tekintettel a Bizottság javaslatára,

tekintettel az Európai Parlament hozzájárulására [1],

tekintettel a Tanács az Európai Atomenergia-közösséget létrehozó szerződés 101. cikkének megfelelően adott jóváhagyására,

az ESZAK tanácsadó bizottságával folytatott konzultációt követően és a Tanács hozzájárulásával,

mivel:

(1) Az 1997. december 1-jén hatályba lépett, egyrészről az Európai Közösségek és tagállamai, másrészről az Oroszországi Föderáció közötti partnerség létrehozásáról szóló Partnerségi és Együttműködési Megállapodás [2] hozzájárul az Európai Közösségek azon célkitűzésének eléréséhez, amennyiben az Európai Közösségek és tagállamai az Oroszországi Föderációval kapcsolatos stratégiájának lényeges részét képezi.

(2) Mivel a Partnerségi és Együttműködési Megállapodást az Európai Unió Ausztriával, Finnországgal és Svédországgal történt bővítése előtt írták alá, 1997. május 21-én bővítési jegyzőkönyvet írtak alá, amely a három új tagállamot is belefoglalta az említett megállapodásba.

(3) Megállapodás jött létre a felek között a bővítési jegyzőkönyvnek az Európai Közösségek, az Oroszországi Föderáció, valamint – Ausztria, Svédország, Finnország, Dánia és Portugália kivételével – az összes tagállam által történő átmeneti alkalmazásáról.

(4) A jegyzőkönyv valamennyi aláírója már megerősítette azt,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és tagállamai, másrészről az Oroszországi Föderáció közötti partnerség létrehozásáról szóló Partnerségi és Együttműködési Megállapodás jegyzőkönyvét az Európai Közösség, az Európai Szén- és Acélközösség és az Európai Atomenergia-közösség nevében jóváhagyták.

A jegyzőkönyv szövegét csatolták e határozathoz.

2. cikk

A jegyzőkönyv 4. cikkében előírt értesítést az Európai Közösség nevében a Tanács elnöke küldi meg. Az említett értesítést az Európai Szén- és Acélközösség, valamint az Európai Atomenergia-közösség nevében a Bizottság elnöke küldi meg.

Kelt Brüsszelben, 2000. október 12-én.

a Tanács részéről

az elnök

H. Védrine

a Bizottság részéről

az elnök

R. Prodi

[1] HL C 339., 1995.12.18., 45. o.

[2] HL L 327., 1997.11.28., 3. o.

--------------------------------------------------
A Tanács és a Bizottság határozata

(2000. október 12.)

az egyrészről az Európai Közösségek és azok tagállamai, valamint másrészről Ukrajna közötti partnerség létrehozásáról szóló partnerségi és együttműködési megállapodás jegyzőkönyve elfogadásáról

(2000/683/EK, ESZAK, Euratom)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre, és különösen annak 44. cikke (1) bekezdésére, 47. cikke (2) bekezdése utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 308. cikkére, összefüggésben 300. cikke (2) bekezdésének második mondatával és 300. cikke (3) bekezdésének második albekezdésével,

tekintettel az Európai Szén- és Acélközösséget létrehozó szerződésre, és különösen annak 95. cikkére,

tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,

tekintettel a Bizottság javaslatára,

tekintettel az Európai Parlament hozzájárulására [1],

tekintettel a Tanácsnak az Európai Atomenergia-közösséget létrehozó szerződés 101. cikke szerinti jóváhagyására,

az ESZAK tanácsadó bizottságával folytatott konzultációt követően és a Tanács hozzájárulásával,

mivel:

(1) Az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodás [2], amely 1998. március 1-jén lépett hatályba, hozzájárul az Európai Közösségek célkitűzéseinek eléréséhez, mivel lényeges részét képezi az Európai Közösségek és azok tagállamai Ukrajna tekintetében alkalmazott stratégiájának.

(2) A partnerségi és együttműködési megállapodást az Európai Unió Ausztriával, Finnországgal és Svédországgal történő kibővülése előtt írták alá, így 1997. április 10-én egy olyan jegyzőkönyvet írtak alá, amellyel a három új tagállam a megállapodás részesévé vált.

(3) A Felek között megállapodás született a jegyzőkönyvnek az Európai Közösségek, Ukrajna, valamint Ausztria, Svédország, Finnország, Dánia és Portugália kivételével valamennyi tagállam által történő ideiglenes alkalmazásáról.

(4) A jegyzőkönyv valamennyi aláírója már megerősítette azt,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, másrészről Ukrajna közötti partnerség létrehozásáról szóló partnerségi és együttműködési megállapodás jegyzőkönyvét az Európai Közösség, a Szén- és Acélközösség és az Európai Atomenergia-közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv 4. cikkében előírt értesítést az Európai Közösség nevében a Tanács elnöke küldi meg. Ezt az értesítést az Európai Szén- és Acélközösség és az Európai Atomenergia-közösség nevében a Bizottság elnöke küldi meg.

Kelt Brüsszelben, 2000. október 12-én.

a Tanács részéről

az elnök

H. Védrine

a Bizottság részéről

az elnök

R. Prodi

[1] HL C 286., 1997.9.22., 82. o.

[2] HL L 49., 1998.2. 19., 3. o.

--------------------------------------------------
A Tanács és a Bizottság határozata

(2000. október 12.)

az egyrészről az Európai Közösségek és azok tagállamai, valamint másrészről a Moldovai Köztársaság közötti partnerség létrehozásáról szóló partnerségi és együttműködési megállapodáshoz csatolt jegyzőkönyve elfogadásáról

(2000/684/EK, ESZAK, Euratom)

AZ EURÓPAI UNIÓ TANÁCSA,

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre, és különösen annak 44. cikke (1) bekezdésére, 47. cikke (2) bekezdése utolsó mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93., 94., 133. és 308. cikkére, összefüggésben 300. cikke (2) bekezdésének második mondatával és 300. cikke (3) bekezdésének második albekezdésével,

tekintettel az Európai Szén- és Acélközösséget létrehozó szerződésre, és különösen annak 95. cikkére,

tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,

tekintettel a Bizottság javaslatára,

tekintettel az Európai Parlament hozzájárulására [1],

tekintettel a Tanácsnak az Európai Atomenergia-közösséget létrehozó szerződés 101. cikke szerinti jóváhagyására,

az ESZAK tanácsadó bizottságával folytatott konzultációt követően és a Tanács hozzájárulásával,

mivel:

(1) Az egyrészről az Európai Közösségek és azok tagállamai, valamint másrészről a Moldovai Köztársaság közötti partnerség létrehozásáról szóló partnerségi és együttműködési megállapodás [2], amely 1998. július 1-jén lépett hatályba, hozzájárul az Európai Közösségek célkitűzéseinek eléréséhez, mivel lényeges részét képezi az Európai Közösségek és azok tagállamai Moldova tekintetében alkalmazott stratégiájának.

(2) A partnerségi és együttműködési megállapodást az Európai Unió Ausztriával, Finnországgal és Svédországgal történő kibővülése előtt írták alá, így 1997. május 15-én egy olyan jegyzőkönyvet írtak alá, amellyel a három új tagállam a megállapodás részesévé vált.

(3) A Felek között megállapodás született a jegyzőkönyvnek az Európai Közösségek, a Moldovai Köztársaság, valamint Ausztria, Svédország, Finnország, Dánia és Portugália kivételével valamennyi tagállam által történő ideiglenes alkalmazásáról.

(4) A jegyzőkönyv valamennyi aláírója már megerősítette azt,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, valamint másrészről a Moldovai Köztársaság közötti partnerség létrehozásáról szóló partnerségi és együttműködési megállapodáshoz csatolt jegyzőkönyvet az Európai Közösség, a Szén- és Acélközösség és az Európai Atomenergia-közösség nevében a Tanács jóváhagyja.

A jegyzőkönyv szövegét csatolták e határozathoz.

2. cikk

A jegyzőkönyv 4. cikkében előírt értesítést az Európai Közösség nevében a Tanács elnöke küldi meg. Ezt az értesítést az Európai Szén- és Acélközösség és az Európai Atomenergia-közösség nevében a Bizottság elnöke küldi meg.

Kelt Brüsszelben, 2000. október 12-én.

a Tanács részéről

az elnök

H. Védrine

a Bizottság részéről

az elnök

R. Prodi

[1] HL C 286., 1997.9.22., 82. o.

[2] HL L 181., 1998.6.24., 3. o.

--------------------------------------------------
A Bizottság határozata

(2000. november 17.)

a hulladéklerakókról szóló 1999/31/EK irányelv végrehajtásáról szóló tagállami jelentések alapjául szolgáló kérdőívről

(az értesítés a C(2000) 3318. számú dokumentummal történt)

(2000/738/EK)

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre,

tekintettel a hulladéklerakókról szóló, 1999. április 26-i 1999/31/EK tanácsi irányelvre [1] és különösen annak 15. cikkére,

mivel:

(1) Az 1999/31/EK rendelet 15. cikke előírja a tagállamok számára, hogy küldjenek jelentést a Bizottság számára az irányelv végrehajtásáról.

(2) Ezt a jelentés a Bizottság által a 91/692/EGK tanácsi irányelv [2] 6. cikkében megállapított eljárásnak megfelelően megfogalmazott kérdőív vagy vázlat alapján kell elkészíteni.

(3) Az első jelentés a 2001. július 16-tól 2003-ig terjedő időszakra vonatkozik.

(4) Az e határozatban előírt rendelkezések összhangban vannak a 91/692/EGK irányelv 6. cikke alapján létrehozott bizottság véleményével,

ELFOGADTA EZT A HATÁROZATOT:

1. cikk

A mellékletben szereplő kérdőív elfogadásra került.

2. cikk

Ennek a határozatnak a tagállamok a címzettjei.

Kelt Brüsszelben, 2000. november 17-én.

a Bizottság részéről

Margot Wallström

a Bizottság tagja

[1] HL L 182., 1999.7.16., 1. o.

[2] HL L 377., 1991.12.23., 48. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A Tanács határozata

(2000. november 20.)

a nemzeti központi bankok külső könyvvizsgálóiról szóló 1999/70/EK határozat módosításáról

(2000/737/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 122. cikke (2) bekezdésére,

tekintettel a Központi Bankok Európai Rendszerének és az Európai Központi Bank alapokmányára, és különösen annak 27. cikke (1) bekezdésére,

tekintettel az Európai Központi Bank (a továbbiakban: EKB) 2000. október 5-i ajánlására,

mivel:

(1) Az EKB és a nemzeti központi bankok beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.

(2) A 2000/427/EK határozat [1] szerint, mivel Görögország teljesítette a közös valuta 2001. január 1-jei bevezetésének feltételeit, a Görögországra vonatkozó, a 98/317/EK határozat [2] (4) preambulumbekezdésében említett eltérés 2001. január 1-jei hatállyal megszűnik.

(3) A Görögországra vonatkozó eltérés megszüntetését követően az EKB Kormányzótanácsa ajánlást tett arra, hogy 2001 pénzügyi évétől kezdődően a Görög Bank külső könyvvizsgálójaként éves beszámoló készítésére a Tanács a következőket hagyja jóvá: Ernst & Young (Hellas) Certified Auditors SA és Charalambos Stathakis úr, bejegyzett hites könyvvizsgáló.

(4) Ezért helyénvaló követni a Kormányzótanács ajánlásait, és ennek megfelelően módosítani az 1999/70/EK határozatot [3],

A KÖVETKEZŐKÉPPEN HATÁROZOTT:

1. cikk

Az 1999/70/EK határozat 1. cikke a következő bekezdéssel egészül ki:

"(12) Az Ernst & Young (Hellas) Certified Auditors SA-t és Charalambos Stathakis urat, bejegyzett hites könyvvizsgálót mint a Görög Bank külső könyvvizsgálóját a 2001-es üzleti évtől kezdődően éves beszámoló készítésére a Tanács jóváhagyja."

2. cikk

Erről a határozatról értesíteni kell az EKB-t.

3. cikk

Ezt a határozatot az Európai Közösségek Hivatalos Lapjában kell kihirdetni.

Kelt Brüsszelben, 2000. november 20-án.

a Tanács részéről

az elnök

H. Védrine

[1] HL L 167., 2000.7.7., 19. o.

[2] HL L 139., 1998.5.11., 30. o.

[3] HL L 22., 1999.1.29., 69. o. A legutóbb a 2000/223/EK határozattal (HL L 71., 2000.3.18., 24. o.) módosított határozat.

--------------------------------------------------
A Tanács határozata

(2000. november 16.)

az Európai Közösség és az Orosz Föderáció kormánya között létrejött tudományos és műszaki együttműködési megállapodás megkötéséről

(2000/742/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 170. cikkére, összefüggésben a 300. cikk (2) bekezdése első albekezdésének első mondatával és 300. cikke (3) bekezdésének első albekezdésével,

tekintettel a Bizottság javaslatára [1]

tekintettel az Európai Parlament véleményére [2],

mivel:

(1) Az Európai Közösség és az Orosz Föderáció a közös érdekeltségű területeken egyedi kutatási programokat folytat.

(2) Egyrészről az Orosz Föderáció, valamint másrészről az Európai Közösség és a tagállamai partnerségi és együttműködési megállapodást [3] írtak alá, amelynek 62. cikke a tudomány és a technológia területén "különleges rendelkezések" kidolgozását írja elő.

(3) A Tanács 1997. november 10-i határozatával felhatalmazta a Bizottságot, hogy az Európai Közösség és az Orosz Föderáció kormánya között tudományos és műszaki együttműködési megállapodást kössön a 182/1999/EK európai parlamenti és tanácsi határozattal [4] létrehozott ötödik keretprogram időtartamára.

(4) Az Európai Közösség és az Orosz Föderáció kormánya között létrejött tudományos és műszaki együttműködési megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és az Orosz Föderáció kormánya között létrejött tudományos és műszaki együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 12. cikkében előírt értesítést a Közösség nevében a Tanács elnöke küldi meg [5].

Kelt Brüsszelben, 2000. november 16-án.

a Tanács részéről

az elnök

R. Schwartzenberg

[1] HL C 370. E, 1999.10.26., 22. o.

[2] A Hivatalos Lapban még nem tették közzé.

[3] HL L 327., 1997.11.28., 3. o.

[4] HL L 26., 1999.2.1., 1. o.

[5] A megállapodás hatálybalépésének napját a Tanács Főtitkársága teszi közzé a Hivatalos Lapban.

--------------------------------------------------
A Tanács határozata

(2000. november 20.)

az Európai Közösség és Macedónia, volt Jugoszláv Köztársaság közötti együttműködési megállapodás kereskedelmi és kereskedelemmel összefüggő rendelkezéseiről szóló II. cím felfüggesztésére vonatkozóan az Európai Közösség és Macedónia Volt Jugoszláv Köztársaság közötti levélváltás elfogadásáról

(2000/778/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének második albekezdésével,

tekintettel a Bizottság javaslatára,

mivel:

(1) Az Európai Közösség és Macedónia, volt Jugoszláv Köztársaság között 1997. április 29-én levélváltás útján együttműködési megállapodást [1] írtak alá, és az 1998. január 1-jén hatályba lépett.

(2) Az Európai Unió stabilizációs és társulási folyamatában részt vevő vagy ahhoz kapcsolódó országok és területek tekintetében kivételes kereskedelmi intézkedések bevezetéséről szóló, 2000. szeptember 18-i 2007/2000/EK tanácsi rendelet [2] nem vonatkozik a Macedónia, volt Jugoszláv Köztársaságból származó termékek Közösségbe irányuló bevitelére, kivéve a bor behozatalát.

(3) A 2007/2000/EK rendeletet módosító 2563/2000/EK tanácsi rendelettel [3] a 2007/2000/EK rendelet szerint kibővített önálló kereskedelmi kedvezményekkel egyenértékű kedvezményeket ítéltek meg Macedónia, volt Jugoszláv Köztársaság részére, a borra vonatkozó engedmények kivételével.

(4) Az együttműködési megállapodás kereskedelmi rendelkezéseit és az azzal összefüggő mellékleteit ezért fel kell függeszteni annak érdekében, hogy Macedónia, volt Jugoszláv Köztársaságra alkalmazni lehessen a 2007/2000/EK rendelet szerinti kibővített önálló kereskedelmi kedvezményeket,

A KÖVETKEZŐKÉPPEN HATÁROZOTT:

1. cikk

Az Európai Közösség és Macedónia, volt Jugoszláv Köztársaság közötti együttműködési megállapodás kereskedelmi és kereskedelemmel összefüggő rendelkezéseiről szóló II. cím felfüggesztésére vonatkozóan az Európai Közösség és Macedónia, volt Jugoszláv Köztársaság közötti levélváltást az Európai Közösség nevében a Tanács jóváhagyja.

A felfüggesztést a 2007/2000/EK rendeletet módosító 2563/2000/EK tanácsi rendelet alkalmazásának napjától kell alkalmazni.

A levélváltás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a levélváltásnak a Közösséget jogilag kötelező aláírására jogosult személyeket.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 2000. november 20-án.

a Tanács részéről

az elnök

H. Védrine

[1] HL L 348., 1997.12.18., 2. o.

[2] HL L 240., 2000.9.23., 1. o.

[3] HL L 295., 2000.11.23., 1. o.

--------------------------------------------------
A Tanács határozata

(2000. november 30.)

az 1985. június 14-i Schengeni Megállapodás végrehajtásáról szóló egyezmény alapján létrehozott Végrehajtó Bizottság által elfogadott Közös kézikönyv egyes részei titkosításának megszüntetéséről

(2000/751/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 207. cikkére,

mivel:

(1) Az 1985. június 14-i Schengeni Megállapodás végrehajtásáról szóló egyezmény alapján létrehozott Végrehajtó Bizottság, amelynek helyébe a Schengeni Jegyzőkönyv 2. cikke értelmében a Tanács lépett, 1993. december 14-i (SCH/Com-ex (93) 22 rev) és 1998. június 23-i (SCH/Com-ex (98) 17) határozatával a Közös kézikönyv – amelynek legutóbbi változatát az említett Végrehajtó Bizottság 1999. április 28-i határozatával (SCH/Com-ex (99) 13)elfogadta – minden rendelkezését "bizalmas" – nak minősítette.

(2) A Tanács 1999/435/EK határozatában [1] meghatározottak szerint a kézikönyv és a Végrehajtó Bizottság annak minősítéséről szóló határozatai a schengeni vívmányok részét képezik.

(3) A Közös konzuli utasítás egyes részeit, közöttük a Közös konzuli utasítások bizalmasnak nem minősített rendelkezéseinek megfelelő rendelkezéseket vissza kell minősíteni,

A KÖVETKEZŐKÉPPEN HATÁROZOTT:

1. cikk

A Közös kézikönyv I. részét és 1., 2., 3., 4., 5., 5a., 6., 6a., 7., 8., 8a., 9., 10., 11., 12., 13., 14. és 14a. mellékletét visszaminősíti nem bizalmas jellegűvé.

2. cikk

A Közös kézikönyv átminősített részeit az Európai Közösségek Hivatalos Lapjában ki kell hirdetni.

3. cikk

Ez a határozat kihirdetésének napján lép hatályba.

Kelt Brüsszelben, 2000. november 30-án.

a Tanács részéről

az elnök

M. Lebranchu

[1] HL L 176., 1999.7.10, 1. o.

--------------------------------------------------